IK Multimedia iRig Pads MIDI-Groove-Controller - Apple (AT)
Teilenummer des Herstellers: IP-IRIG-PADS-APL Moord op Matie: Verdagte geïdentifiseer | Netwerk24
Moord op Matie: Verdagte geïdentifiseer
14 Desember 2016 13:51
Daar word gevrees dat die verdagte in die moord op Robyn Pearce, ’n student aan die Universiteit Stellenbosch (US), kan vlug voordat hy in hegtenis geneem word.
Só het ’n ondersoekhoof in Kaapstad gesê.
Reynold Talmakkies, hoof van die stad se spesiale ondersoekeenheid, het Woensdagoggend gesê ’n verdagte is geïdentifiseer en gaan teen die einde van Woensdag in hegtenis geneem word.
“Ons kan nie sy naam bekend maak totdat ons hom nie gevind het nie,” sê Talmakkies. “Die man kan dalk vlug.”
Ons kan nie sy naam bekend maak totdat ons hom nie gevind het nie
Talmakkies sê die man is geïdentifiseer nadat iemand inligting aan hulle verskaf het.
Pearce (20) se lyk is op 2 Desember in haar ma se woonstel in Seepunt gevind.
Sy is in die maag gesteek. Daar word vermoed dat haar selfoon, bankkaart en horlosie gesteel is.
William Booth, die prokureur wat Pearce se familie van regsadvies bedien, kon nie vir kommentaar bereik word nie.
Die polisie het alle navrae na die stad se spesiale ondersoekeenheid verwys.
“Daar is geen verdere verwikkelinge in die saak nie en niemand is nog in hegtenis geneem nie,” sê lt.kol. Andrè Traut, polisiewoordvoerder.
Meer oor: Robyn Pearce | Seepunt | Moord | Ma | Matie | Student | Verdagte